Carlos de Habsburgo-Lorena

Carlos de Habsburgo-Lorena e Saxonia-Meiningen (en alemán: Karl Thomas Robert Maria Franziskus Bahnam Georg von Habsburg-Lothringen), nado en Starnberg, Baviera, Alemaña o 11 de xaneiro de 1961,Habsburgs Erbe zerfiel und erlebte dennoch eine Renaissance, é un arquiduque austríaco, membro da familia imperial, hoxe non reinante, de Austria.

Na época do seu nacemento, o seu pai non posuía ningunha nacionalidade de facto, e vivía en Alemaña cun pasaporte diplomático español, mentres que a súa nai era cidadá alemá. Igual que o seu pai e os seus irmáns, Carlos tiña prohibido entrar en Austria nos primeiros anos da súa vida.

Pertence á casa de Habsburgo, cuxa xefatura ostenta desde 2007, ano en que sucedeu ao seu pai, o príncipe Odón de Habsburgo-Lorena, tras a renuncia deste.Christoph Rella,  "Habsburger. Die vielen Pflichten des Adels" en Wiener Zeitung, 5-07-2011.

Os seus títulos son os de arquiduque e príncipe imperial de Austria e príncipe real de Hungría e de Bohemia. É o actual xefe da rama austríaca da Orde do Vélaro de Ouro.Le trésor de l'ordre de la Toison d'or en Le Trésor impérial . 

En Austria, ningún dos membros da casa de Habsburgo ten titularidade oficial dos seus títulos, polo que estes son honorarios e o seu nome legal o de Carlos Habsburgo-Lorena.

Foi membro do Parlamento Europeo, en representación do Partido Popular Austríaco, entre 1996 e 1999.

 Traxectoria 
O arquiduque Carlos de Habsburgo é fillo de Odón de Habsburgo-Lorena (1912-2011) e da princesa Rexina de Saxonia-Meiningen (1925–2010). O seu avó foi o último emperador de Austria e rei de Hungría e de Bohemia, Carlos I/IV.

Dedicado á política, é o presidente e fundador da organización Paneuropa-Austria desde 1987. O 13 de outubro de 1996 foi elixido deputado do Parlamento Europeo polo Partido Popular de Austria.

Desde o 19 de xaneiro de 2002 é o Director Xeral da Organización de Nacións e Pobos non Representados (UNPO).

Tivo tamén breves incursións na televisión pública austríaca ORF, concretamente no programa Who Is Who ("Quen é quen?").Ansichtssache: Ranking der Absonderlichkeiten im ORF, 27 December 2005.

O 1 de xaneiro de 2007 o seu pai renunciou aos seus dereitos dinásticos no seu favor, converténdose no xefe da casa Imperial de Austria e Real de Hungría e de Bohemia.

Preside o Comité Internacional de Escudos Azuis, equivalente cultural da Cruz Vermella para a preservación de monumentos e o patrimonio cultural.

O arquiduque Carlos de Habsburgo reside en Salzburgo desde 1981, na Casa Austria, coñecida antes como Vila Swoboda."Villa Swoboda", SalzburgWiki.

 Matrimonio e descendencia 
O 31 de xaneiro de 1993, Carlos contraeu matrimonio coa baronesa Francesca Thyssen-Bornemisza, filla do barón Hans Heinrich von Thyssen-Bornemisza e da súa segunda esposa, Fiona Frances Elaine Campbell-Walter, na Santuario de Mariazell (Austria). O matrimonio ten tres fillos: 
 Leonor Helena María do Pilar Iona de Habsburgo-Lorena (Salzburgo, Austria, 28 de febreiro de 1994).
 Fernando Zvonimir María Baltasar Keith Miguel Odón Antal Bahnam Leonardo de Habsburgo-Lorena (Salzburgo, Austria, 21 de xuño de 1997). 
 Gloria María Paloma Bogdana Rexina Fiona Gabriela de Habsburgo-Lorena (Salzburgo, Austria, 15 de outubro de 1999).

Desde o ano 2003, Carlos e Francesca encóntranse separados de forma amistosa.Shaw, William, "We Are Not a Muse", New York Times, 25 de febreiro de 2007.

 Carreira política 
Desde 1986, Carlos de Habsburgo-Lorena é o presidente da rama austríaca da Unión Internacional Paneuropea. En outubro de 1996, foi elixido deputado no Parlamento Europeo polo Partido Popular Austríaco (ÖVP).

O 19 de xaneiro de 2002 foi nomeado Director Xeral da UNPO.

Desde o 7 de decembro de 2008 é o Presidente da Asociación de Comités Nacionais do Escudo Azul.

 Antepasados 
Antepasados de Carlos de Habsburgo-Lorena

 Notas 

 Véxase tamén 

 Outros artigos 
 Casa de Habsburgo
 Odón de Habsburgo-Lorena

 Ligazóns externas 
 Artigo sobre Carlos de Habsburgo-Lorena. Diario El Mundo (España), 12-12-1998. 
 Conta de Twitter de Carlos de Habsburgo-Lorena

Categoría:Casa de Habsburgo